`VšĮ TYTUVĖNŲ PIRMINĖS SVEIKATOS PRIEŽIŪROS CENTRO LABORATORINIŲ REAGENTŲ VIEŠOJO PIRKIMO SUTARTIS NR. T-41-2024/05/23

**2024 m. gegužės 23 d.**

 **Viešoji įstaiga Tytuvėnų pirminės sveikatos priežiūros centras**, juridinio asmens kodas 162770980, kurios registruota buveinė yra J. Basanavičiaus g. 6, Tytuvėnai, Kelmės r., atstovaujama **laikinai vykdančio direktoriaus pareigas Audriaus Strelčiūno,** veikiančio (-ios) pagal įstatus (toliau – Pirkėjas), ir  **UAB „Medita“**, juridinio asmens kodas 110323729 , kurios registruota buveinė yra P. Baublio g. 2A, LT-08406 Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama **direktoriaus Aivaro Pliauckio**, veikiančio (-ios) pagal įstatus (toliau – Pardavėjas), toliau kartu šioje prekių viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“.

**1. SUTARTIES DALYKAS**

1.1. **Sutarties dalykas laboratoriniai reagentai lipidų testų juostelės skirtos tirti lipidų kiekį kraujyje , (toliau Prekės).** Pardavėjas įsipareigoja pagal Pirkėjo poreikį Pirkėjui parduoti ir neatlygintinai pristatyti Sutarties priede nurodytas prekes (toliau prekės), o Pirkėjas įsipareigoja, esant prekių poreikiui, pateikti Pardavėjui užsakymą, priimti prekes ir už jas sumokėti pagal sutarties priede nurodytus įkainius.

1.2. Sutarties galiojimo metu planuojamas pirkti preliminarus kiekvienos prekės kiekis yra nurodytas Sutarties priede. Pirkėjas neįsipareigoja nupirkti konkretaus prekių kiekio.

1.3. Pirkėjas turi teisė nupirkti mažesnį arba didesnį prekių kiekį nei nurodyta Sutarties priede. Prekių kiekiai gali kisti ± 30 procentų, keičiantis Perkančiosios organizacijos poreikiams ar finansinėms galimybėms.

1.4. Prekės turi atitikti prie Sutarties pridėtą pirkimo sąlygų techninę specifikaciją.

1.5. Pirkėjas, esant poreikiui, gali pagal šią sutartį įsigyti iš Pardavėjo Sutarties priede nenurodytų, tačiau su pirkimo objektu susijusių prekių, neviršijant 10 % maksimalios Sutarties vertės nurodytos Sutarties 3.1. punkte. Pirkėjas už tokias prekes apmoka ne didesnėmis nei susitarimo užsakyti Sutarties priede nurodytas prekes pasirašymo dieną tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis.

1.6. Jei prekės gamintojas nebegamina Sutarties priede nurodytą techninę specifikaciją atitinkančių prekių ir Pardavėjas pateikia Pirkėjui tai patvirtinantį gamintojo raštą, Pardavėjas gali pristatyti Pirkėjui kito gamintojo prekę nei nurodyta Sutarties priede, atitinkančią Sutarties priede nurodytą techninę specifikaciją.

**2. PREKIŲ UŽSAKYMO, TIEKIMO IR PRIĖMIMO TVARKA**

2.1. Sutarties galiojimo laikotarpiu Pirkėjas prekes užsako teikdamas Pardavėjui užsakymus, perduodamas elektroniniu paštu ar telefonu.

2.2. Pardavėjas Pirkėjui Prekes turi pristatyti per 5 ( penkias) darbo dienas nuo užsakymo pateikimo savo transportu ir lėšomis.

2.3. Prekės pagal išankstinį užsakymą turi būti pristatomos adresu J. Basanavičiaus g. 6, Tytuvėnai, Kelmės r., darbo dienomis nuo 8 iki 17 val.

2.4. Prekės pristatomos pagal užsakomą poreikį, nepriklausomai nuo užsakymo sumos ar kiekio.

2.5. Pirkėjas pasirašo Pardavėjo pateiktą sąskaitą faktūrą, jei prekės atitinka Sutarties reikalavimus ir yra tinkamai pristatytos.

2.6. Pardavėjas, pristatęs nekokybiškas prekes, turi pakeisti jas kokybiškomis per 3 darbo dienas nuo pranešimo gavimo dienos.

**3. PREKIŲ KAINA, KAINOS PERŽIŪRĖJIMO IR APMOKĖJIMO TVARKA**

3.1. **Sutarties vertė yra 5760,00 Eur ( Penki tūkstančiai septyni šimtai šešiasdešimt Eur) be PVM, ir 6048,00 (šeši tūkstančiai keturiasdešimt aštuoni Eur) su PVM**

3.2. Prekių įkainiai ir maksimalūs Prekių kiekiai nurodyti Sutarties 1 priede. Numatoma Prekių kiekių galima paklaida - 30%

3.3. Prekių kaina per visą Sutarties galiojimo laikotarpį nekeičiama, išskyrus atvejį, kai teisės aktais pakeičiamas pridėtinės vertės mokesčio (toliau – PVM) tarifo dydis, taikomas Prekėms. Teisės aktais pakeitus PVM dydį, Prekių kaina perskaičiuojama nekeičiant prekės kainos be PVM, atitinkamai perskaičiuojant tik PVM dalį. Prekių kaina dėl kitų mokesčių ar dėl kainų lygio pasikeitimo nebus perskaičiuojama.

3.4. Perskaičiuota kaina įforminama Šalių pasirašomu susitarimu, kuris tampa neatsiejama Sutarties dalimi.

3.5. Mokėjimai atliekami eurais tokia tvarka:

3.5.1. Pirkėjas apmoka Pardavėjui už Prekes, pateikus prekes ne vėliau kaip per 30 kalendorinių dienų nuo sąskaitos - faktūros gavimo dienos.

3.5.2. Pardavėjas PVM sąskaitą–faktūrą/sąskaitą–faktūrą privalo pateikti naudojantis VĮ Registrų centro administruojama elektronine paslauga „E. sąskaita“. Elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu). Paslauga yra apmokama Lietuvos Respublikos finansų ministro nustatyta tvarka.

3.5.3. Apmokėjimas laikomas įvykdytu, kai pinigai patenka į Pardavėjo nurodytą sąskaitą.

### 4.PREKIŲ KOKYBĖ IR GARANTIJA

4.1. Pardavėjas garantuoja parduodamų prekių kokybę. Prekių kokybė, ženklinimas ir įpakavimas turi atitikti Lietuvos Respublikos standartus.

4.2. Prekėms suteikiama gamintojo garantija, kurios terminas negali būti trumpesnis, nei reikalaujama pagal Lietuvos Respublikos teisės aktus.

### 5. SUSIRAŠINĖJIMAS

### 5.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią sutartį, laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu ( patvirtinant gavimą), Šalių nurodytais adresais.

 5.2. Jei pasikeičia Šalies adresas ar kiti duomenys, tokia Šalis turi informuoti kitą Šalį pranešdama ne vėliau, kaip prieš 10 kalendorinių dienų. Jei šalis nesilaiko šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja sutarties sąlygoms arba ji negavo jokio pranešimo, išsiųsto pagal duomenis.

**6. ŠALIŲ ATSAKOMYBĖ**

 **6**.1. Pirkėjas, uždelsęs sumokėti Sutarties 3.5.1. punkte numatyta tvarka, įsipareigoja Pardavėjui pareikalavus mokėti Pardavėjui 0,02 % delspinigius nuo neapmokėtos sąskaitos dydžio, už kiekvieną uždelstą dieną.

 6.2. Pardavėjas, uždelsęs pristatyti Prekes arba įvykdyti garantinius įsipareigojimus Sutartyje numatytais terminais moka Pirkėjui 0,02 % delspinigius nuo nepristatytų/ nepataisytų prekių vertės už kiekvieną uždelstą dieną.

 **7. NENUGALIMOS JĖGOS APLINKYBĖS *(FORCE MAJEURE)***

7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

7.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**8. GINČŲ NAGRINĖJIMO TVARKA**

8.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

8.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teisme pagal Pirkėjo registravimo vietą.

**9. SUTARTIES GALIOJIMAS IR NUTRAUKIMAS**

9.1. Sutartis galioja nuo 2024-05-27 iki 2025-05-26. Sutartis gali būti *pratęsta 30 dienų laikotarpiui.*

 9.2. Sutartis gali pasibaigti anksčiau, išpirkus visą prekių vertę ( **5760,00 EUR be PVM**), ar kai Šalys susitaria ją nutraukti ar Sutartis nutrūksta kitais pagrindais.

9.3. Sutartis gali būti nutraukta vienašališkai Pirkėjo iniciatyva, įspėjus Pardavėja prieš 5 darbo dienas, kai:

9.3.1. Pardavėjas nevykdo Sutarties ar Prekių kokybė neatitinka Sutartyje ir jos prieduose nustatytų reikalavimų;

9.3.2. Pardavėjas bankrutuoja arba yra likviduojamas, kai sustabdo savo ūkinę veiklą, arba kai įstatymuose ir kituose teisės aktuose nustatyta tvarka susidaro analogiška situacija;

9.3.3. Pardavėjas padaro esminį Sutarties pažeidimą (esminiu pažeidimu laikomas Pirkėjo lūkesčių nepatenkinimas: vėlavimas prekes pristatyti numatytais Sutartyje terminais ir/arba nekokybiškų prekių pateikimas 2 kartus).

9.4. Nutraukus Sutartį dėl Pardavėjo kaltės, Pardavėjas moka 10 % Sutarties vertės baudą ir atlygina tiesioginius nuostolius, jei jų nepadengia bauda.

9.5. Pirkėjas, nesant Pardavėjo kaltės, turi teisę vienašališkai nutraukti Sutartį, įspėjęs apie tai Pardavėją ne vėliau kaip prieš 10 kalendorinių dienų, nepaisydamas to, kad Pardavėjas jau pradėjo vykdyti Sutartį. Šiuo atveju Pirkėjas privalo sumokėti Pardavėjui už iki Sutarties nutraukimo tinkamai pristatytas Prekes ir atlyginti kitus pagrįstus nuostolius.

9.6. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

 **10. KITOS SĄLYGOS**

10.1. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus Viešųjų pirkimų įstatymo numatytais atvejais ir tvarka.

10.2. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai bei nedviprasmiškai ir buvo pateiktos konkurso sąlygose.

10.3. Sutartis sudaryta 2 (dviem) egzemplioriais, turinčiais vienodą juridinę galią, po 1 (vieną) egzempliorių Pardavėjui ir Pirkėjui.

10.4. Visi Sutarties pakeitimai, papildymai ir priedai yra laikomi neatskiriama Sutarties dalimi ir galioja, jeigu jie yra sudaryti raštu ir patvirtinti Šalių įgaliotų atstovų parašais.

10.5. Šalys įsipareigoja per 3 (tris) darbo dienas pranešti viena kitai raštu apie kontaktinių duomenų pasikeitimą. Šalis tinkamai nepranešusi apie šių duomenų pasikeitimus laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.

10.6. Šalys, vykdydamos Sutartį, įsipareigoja laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Užsakovui turi būti pateikti tik elektroniniu formatu (nebent Sutartyje ir jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Užsakovas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (žaliasis pirkimas).

10.7. Už šios sutarties vykdymą atsakingi darbuotojai:

10.7.1. Pirkėjo atsakingas darbuotojas VšĮ Tytuvėnų PSPC vyr. slaugytoja slaugos administratorė Eglė Baliutavičiūtė, tel. (8 427) 56377, el. paštas info@tytuvenupspc.lt;

10.7.2. Pardavėjo atsakingas darbuotojas *(įrašoma v. pavardė, pareigos, telefono nr., el. paštas)*

 **11. SUTARTIES PRIEDAI**

11.1. Prie Sutarties pridedami šie priedai, kurie yra neatsiejamos Sutarties dalys:

11.1.2. Priedas Nr. 1 „Pasiūlymas“, 1 lapas.

 **XII. JURIDINIAI ŠALIŲ ADRESAI, REKVIZITAI, PARAŠAI**

|  |  |
| --- | --- |
| **Pirkėjas** | **Pardavėjas** |
| **VšĮ Tytuvėnų pirminės sveikatos priežiūros centras**Adresas J. Basanavičiaus g. 6, Tytuvėnai, Kelmės r.Įmonės kodas 162770980PVM mokėtojo kodasBanko pavadinimas AB Bankas SwedbankBanko kodas 73000A/S Nr. 097300010002527229Tel. ( 8427) 56377Faks. (8 427) 56377El.p. info@tytuvenupspc.ltLaikinai vykdantis direktoriaus funkcijasAudrius Strelčiūnas(parašas)A.V. | **UAB „ Medita“**Adresas: P. Baublio g. 2A, LT – 08406 Vilnius, Įmonės kodas 110323729PVM mokėtojo kodas LT103237219Banko pavadinimas AB SEB bankasBanko kodas 70440A/S Nr. LT067044060000914603Tel. 8 (5) 272 03 72, 8 (5) 272 03 60El. p. medita@medita.ltDirektoriusAivaras Pliauckys(parašas)A.V. |

|  |  |
| --- | --- |
|  |  |